Nafarroako Parlamentuko Mahaiak, 2021eko irailaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, unibertsitate-tituluen jaulkipenetik Erregea kentzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten dio Unibertsitateko, Berrikuntzako eta Eraldaketa Digitaleko kontseilariari, idatziz erantzun dakion, Unibertsitate Sistemaren Lege Organikoaren aurreproiektua dela-eta:

Departamentuak zer balorazio egiten du unibertsitate-tituluen jaulkipenetik Erregea kentzeari buruz? Izan ere, kontuan hartu behar da titulu-jaulkipenari buruzko errege dekretua (non zehazten baita errektoreak Erregearen izenean jaulkitzen dituela) ezin dela hierarkikoki lege organiko baten gainetik egon (kasu honetan Unibertsitate Sistemari buruzko Lege Organikoa, zeinak zehazten baitu titulu-jaulkipenaren gaineko ardura errektoreena dela).

Iruñean, 2021eko irailaren 9an

Foru parlamentaria: Ángel Ansa Echegaray